stanford-oval/wikipedia huggingface dataset:
Mississippin territorio

| Mississippin territorio Territory of Mississippi> 1798–1817 |
| --- | --- |
  
Valtiomuoto:  Yhdysvaltain territorio
osa :  Yhdysvallat
Pääkaupunki:  Natchez
Historia:  
– Perustettu:  7. huhtikuuta 1798
– Alabaman territorio luodaan Mississippin territorion itäosasta:  15. elokuuta 1817
– Osavaltioksi:  10. joulukuuta 1817
Seuraaja:   Mississippi   Alabaman territorio
Mississippin territorio (engl. Territory of Mississippi) oli Yhdysvaltain territorio, joka perustettiin 7. huhtikuuta 1798. Nykyisen Alabaman osavaltion käsittävä alue erotettiin Mississippin territoriosta omaksi territoriokseen 15. elokuuta 1817. Mississippin territorio lakkautettiin noin neljä kuukautta myöhemmin 10. joulukuuta 1817, kun jäljelle jäänestä alueesta tuli Mississippin osavaltio. Alabaman territoriosta tuli Alabaman osavaltio 14. joulukuuta 1819.
Aiheesta muualla

Kuvia tai muita tiedostoja aiheesta Mississippin territorio Wikimedia Commonsissa
Barbadoksen kenraalikuvernööri

Barbadoksen kenraalikuvernööri (Governor-General of Barbados) edusti Barbadoksen hallitsijaa itsenäistymisestä vuonna 1966 tasavallan perustamiseen vuoteen 2021 asti.
Kenraalikuvernöörin virka perustettiin vuoden 1966 Barbadoksen perustuslain IV luvulla. Koko viran olemassaoloajan Barbadoksen hallitsijana säilyi sama henkilö; kuningatar Elisabet II. Kuningatar nimitti kenraalikuvernöörin Barbadoksen pääministerin neuvosta. Kenraalikuvernööri käytti kuningattaren toimeenpanovaltaa ja antoi hyväksyntänsä monarkian nimissä laadituille lakiehdotuksille ja julisti ne lakeiksi. Kuningattaren ja kenraalikuvernöörin valtuudet olivat rajalliset, ja useimmissa tapauksissa he käyttivät valtaa pääministerin tai muiden henkilöiden tai elinten neuvosta Barbadoksella.
Barbadoksella oli itsenäistymisestä tasavallaksi muuttumiseen asti yhteensä kahdeksan kenraalikuvernööriä. Maan ensimmäinen presidentti Sandra Mason, oli myös maan viimeinen kenraalikuvernööri.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Governor-General of Barbados
Jani Ruotsalainen

| Jani Ruotsalainen |
| --- | --- |
 Jani Ruotsalainen ja Faste Viking, 2020
Henkilötiedot
Syntynyt: 2. maaliskuuta 1974 (ikä 50)
Kansalaisuus:   Suomi
Raviohjastaja
Kotirata:   Mikkelin ravirata
Lisenssi:  A
Voittosumma:  5 351 011 €
Starttien määrä:  15 612
Voittoja:  1 946
1000. voitto:  2014
2000. voitto:  2024
Tilastot päivitetty:  2.3.2024
Jani Ruotsalainen (s. 2. maaliskuuta 1974) on suomalainen ravivalmentaja ja -ohjastaja.
Ruotsalainen voitti vuonna 2023 ohjastajana ja valmentajana suomenhevosten suurimmat ikäluokkakilpailut, 4-vuotiaiden kriteriumin Paavolan Hurmoksella ja 5-vuotiaiden derbyn Wertillä. Ruotsalainen on toinen valmentaja, jonka hevoset ovat samana vuonna voittaneet molemmat kilpailut. Ruotsalaiselle myönnettiin voitoista vuoden 2023 raviteko -palkinto. Paavolan Hurmos voitti myös Derbyn 2024.
Ruotsalaisen puoliso on Anu Suutari, joka palkittiin vuoden 2023 hevosenhoitajana. Heidän valmennustallinsa on Juvalla.
Tuhannennen voittonsa Jani Ruotsalainen ohjasti Diktaattorilla 15. marraskuuta 2014 Killerillä. ja 2000. voittonsa Ypäjä Saagalla Kuopiossa 13. lokakuuta 2024.
Armo (kristinusko)

Armo (lat. gratia) on kristinuskon peruskäsitteitä. Se merkitsee anteeksiantamista tai muuta hyvyyttä. Kristinuskon mukaan Jumala antaa ihmiselle armon, joka tarkoittaa useinkin pahojen tekojen eli syntien antamista anteeksi ja sitä, että sielu pelastuu kuoltuaan kadotukselta tai ikuiselta tuskalta. Kristillinen perinne tuntee monia Jumalan armon määritelmiä. Erilaiset määritelmät aiheuttavat helposti käsitteellisiä sekaannuksia ja teologisia väärinkäsityksiä. Armo määritellään kirkon piirissä usein Jumalan rakkaudeksi ja hyvyydeksi.
Eräs armon määritelmä on, että se on Jumalan ansaitsematon suosio, joka ei riipu sen saajasta mitenkään. Roomalaiskirjeen mukaan armo ja teko ovat toisensa pois sulkevia asioita suhteessa ihmisen pelastukseen. Efesolaiskirjeen mukaan ihminen pelastuu armosta, uskon kautta, ei tekojen kautta.
Armo ilmenee monella eri tavalla kristinuskossa. Jumalan rakkaus ja hyvyys näkyy yhteytenä ihmiskuntaan (interaktiivinen tai profeetallinen armo), syntien anteeksiantamisena (juridinen armo), eettisten ohjeiden opettamisena (pedagoginen armo), olemassaolon ja elämänkatsomuksen avartajana (eksistentialistinen armo) sekä kuoleman voittamisena (viktoriaaninen armo).
Aiheesta muualla

Sitaatteja aiheesta armo Wikisitaateissa
Armo. Suomen evankelis-luterilainen kirkko.
Sormunen, Eino: Jumalan armo: Dogmihistoriallinen tutkimus, osa 1. Skolastiikan rappeutumisaikaan asti. Väitöskirja. Suomalainen teologinen kirjallisuusseura, 1932. Osa 2. Luther. Suomalainen teologinen kirjallisuusseura, 1934.
Fortune Center

| Fortune Center |
| --- | --- |
 Fortune Center syyskuussa 2017.
Tiedot
Sijainti:  Kanton, Kiina
Koordinaatit:  23.1240°N, 113.3262°E
Rakennettu:  2011–2015
Käyttötarkoitus:  toimistorakennus
Tila:  valmis
Yritykset
Kehittäjä:  Yuexiu Real Estate Investment Trust
Tekniset tiedot
Kerroksia:  68 + 4 maan alla
Korkeus
Antenni:  309,4 m
Kattokorkeus:  309,4 m
Ylin kerros:  292 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Fortune Center (kiin.: 广州财富中心; Jyutping: Gwong2zau1 coi4fu3 zung1sam1; pinyin: Guǎngzhōu cáifù zhōngxīn) eli Yuexiu Financial Tower (kiin.: 越秀金融大厦; Jyutping: Jyut6sau3 gam1jung4 daai6haa6; pinyin: Yuèxiù jīnróng dàshà) on Kantonissa Kiinassa sijaitseva 309 metriä korkea pilvenpiirtäjä. Torni rakennettiin vuosina 2011–2015, ja siinä on 68 kerrosta. Rakennuksessa on toimistotiloja.
BMC ADO16

| BMC ADO16 |
| --- | --- |
 Austin 1300 GT Mark III 1971
Valmistustiedot
Valmistaja:  BMC British Leyland
Valmistusvuodet:  1962–1974
Korimalli:  4-ovinen saloon 2-ovinen saloon 2-ovinen estate
Luokka:  alempi keskiluokka
Muotoilija:  Alec Issigonis
Tekniset tiedot
Moottori:  1.1 A-sarja 1.3 A-sarja
Vetotapa:  etuveto
Mitat
Massa:  n. 832 kg
Pituus:  3725 mm
Akseliväli:  2375 mm
Leveys:  1534 mm
Korkeus:  1346 mm
| Morris 1100/1300 |
| --- | --- |
 1966 Morris 1100 Mk I
Valmistusvuodet:  1962–1971 801 966 kpl
| Austin 1100/1300 |
| --- | --- |
 Austin 1100 Mk III 1971–1974
Valmistusvuodet:  1963–1974 1 119 800 kpl
Edeltäjä:  Austin A40
Seuraaja:  Austin Allegro
| MG 1100/1300 |
| --- | --- |
 1970 MG 1300
Valmistusvuodet:  1962–1968 (1100) 124 860 kpl 1967–1973 (1300) 32 549 kpl
Seuraaja:  MG Maestro
| Riley Kestrel 1100/1300 |
| --- | --- |
 1968 Riley Kestrel
Valmistusvuodet:  1962–1969 124 860 kpl
Edeltäjä:  Riley One-Point-Five
| Vanden Plas Princess 1100/1300 |
| --- | --- |

Valmistusvuodet:  1963–1974 43 741 kpl
Seuraaja:  Vanden Plas 1500
| Wolseley 1100/1300 |
| --- | --- |
 Wolseley 1300 1971
Valmistusvuodet:  1965–1968 (1100) 17 397 kpl  1967–1973 (1300) 27 470 kpl
Austin Countryman estate
BMC ADO16 (Amalgamated Drawing Office, projekti 16) on pienten perheautojen sarja, jota valmisti British Motor Corporation (BMC) ja myöhemmin British Leyland. Se esiteltiin markkinoille vuonna 1962, ja seuraavan kymmenen vuoden ajan mallit kuuluivat Britannian myydyimpien autojen joukkoon.
Sarja koostui seuraavista malleista:
Austin 1100 ja 1300
Austin America, Glider ja Victoria
BMC 1100
Innocenti IM3
MG 1100 ja 1300
Morris 1100 ja 1300
Riley 1300 ja Kestrel
Wolseley 1100, 1275 ja 1300
Vaikka mallien tuotanto painottuikin Englantiin, niitä valmistettiin myös muualla. Yhteistyöyritykset Authi Espanjassa ja Innocenti Italiassa valmistivat mallia lisenssillä, ja ADO 16:a tuotettiin lisäksi BMC:n Belgian tehtaalla. Malli toimi perustana myös hieman muunnelluille versioille, joita valmistettiin BMC:n Australian ja Etelä-Afrikan tehtailla.
Ensimmäinen malli, Morris 1100, esiteltiin elokuun 15. päivänä vuonna 1962. Mallisto laajeni pian BMC:n harjoittaman "badge-engineering"-tuotantostrategian mukaisesti käsittämään sisarmalli MG 1100:n, joka oli varustettu kaksoiskaasuttimin. Sitä seurasi lokakuussa 1962 Vanden Plas Princess, elokuussa 1963 Austin 1100, sekä vuonna 1965 Wolseley 1100 ja Riley Kestrel. Morris-merkkisenä mallin valmistus lopetettiin vuonna 1971, kun taas Austin- ja Vanden Plas -versiot pysyivät tuotannossa heinäkuuhun 1974.
Estate-farmarimalli tuli markkinoille vuonna 1966. Austinin farmari oli nimeltään Countryman; Morriksen osalta jatkettiin perinteistä nimeämistapaa ja kutsuttiin estate-mallia nimellä Traveller.
Mallin historia ja kehitys

ADO16-malli oli Alec Issigonisin suunnittelema, samoin kuin BMC:n aiemmin markkinoille tuoma, ja suuren suosion saavuttanut Mini. Minissä hyviksi ja toimiviksi koettujen ratkaisujen pohjalta Issigonis asetti BMC:n tavoitteeksi tehdä isompi ja hienostuneempi auto, jossa olisi alan uusinta osaamista ja innovaatioita. Kuten Minissä, myös ADO16:ssa luotettiin BMC:n A-sarjan moottoreihin, jotka oli asennettu auton keulalle poikittain ja voimansiirto oli etupyörille. Lisäksi mallissa oli varusteita, jotka eivät olleet itsestään selvyyksiä 1960-luvun alun massatuotantoautoissa, kuten levyjarrut etupyörissä ja etenkin Hydrolastic-jousitus, joka oli jotain ennenäkemätöntä tämän luokan autoissa. Alec Issigonis ja Alex Moulton kehittivät Hydrolastic-jousituksen 1950-luvun lopulla, innoituksen lähteenä toimi Citrën ID:ssä esitelty kaasunestejousitus sekä 2CV:ssä ollut, auton saman kyljen pyörien yhteisestä joustosta huolehtinut pitkittäinen kierrejousi. Hydrolastic-jousituksessa pyrittiin yhdistämään Citroën 2CV:n ajomukavuus, korin liikkeen tasaaminen joustoliikkeissä, pyörien hyvä tiekosketus ja maltillinen kaarrekäytös. Korin muodoista vastasi italialainen Pininfarinan ssuunnittelutoimisto. Tämä oli suunnitellut BMC:lle myös muun muassa ADO16:n edeltäjän, Austin A40 Farinan.
BMC:n pääinsinööri Charles Griffin otti vastuun ADO16:n kehitystyön loppuunsaattamisesta 1950-luvun lopussa, Issigonisin viimeistellessä työtään Minin parissa. Griffin piti huolen siitä, että Morris 1100 ja sen seuraajat varustettiin korkeatasoisiksi ja mukaviksi. Tulevina vuosikymmeninä Griffinillä oli päävastuu Leyland Princess-, Austin Metro-, Maestro' ja Montego -mallien kehittämisessä.[1]
Eri malliversioina ADO16-sarjan autoja valmistettiin kaikkiaan noin 2,1 miljoonaa kappaletta vuosina 1962–1974.
Mallin historia ja kehitys > Mk I (1962–1967)

Markkinoilla Mk I -malli herätti huomiota ainutlaatuisella Hydrolastic-jousituksellaan. Suurten ikkunapintojen ansiosta sisätilat olivat valoisat ja avarat. Etuvedon ansiosta auton lattia oli tasainen ja ADO16 olikin sisätiloiltaan suurempi kuin senaikaiset kilpailevat merkit samassa luokassa. Tämä tosin vei ostajia myös BMC:n omalta mallilta, suositulta Morris Minorilta.
Alun perin Mk I Austin / Morris 1100 -malleja valmistettiin vain neliovisena saloonina. Vaikka korimalli näyttää hatchbackilta se ei sitä ole, tavaratilaan pääsy hoidettiin pienen takaluukun kautta. Näin ollen korimalli luokiteltiin salooniksi, vaikka se ei ollutkaan perinteinen porrasperä. Tilannetta parantamaan esiteltiin maaliskuussa 1966 kolmeoviset estate-mallit, Morris 1100 Traveller tai Austin 1100 Countryman.
Marraskuussa 1965 auton lisävarustelistalle tuli englantilaisen Automotive Productsin (AP) kehittämä ja valmistama neliportainen automaattivaihteisto.[2] Vaikka tämä vaihteisto oli kehitetty erityisesti pienten moottorien jatkeeksi, tehohävikin vuoksi automaattiversiot varustettiin isommalla kaasuttimella ja moottorin puristussuhdetta nostettiin.
Mallin historia ja kehitys > Mk II (1967–1971)

Toukokuun lopussa vuonna 1967 MG, Riley, Vanden Plas ja Wolseley -versiot saivat keulalleen 1275 cc moottorin, joka oli jo aiemmin esitelty BMC:n Mini Cooper ja Austin-Healey Sprite -malleissa. Vaihteisto oli entinen, pienemmän 1100 cc-moottorin parina ollut mutta neljännen vaihteen välityssuhde oli pidempi, jolloin auton huippunopeus kasvoi.
Austin ja Morris saivat 1275 cc moottorit lokakuussa 1967, ja mallinimet isommalla moottorilla varustetuille versioille olivat Austin 1300 ja Morris 1300. 1100 cc moottoriversiolla olevan Mk II-mallin valmistus jatkui samanaikaisesti, rinnan isompimoottorisen version kanssa.
Ulkoisina muutoksina edeltäjäänsä verrattuna Mk II:n maski on leveämpi, ulottuen valaisimien alareunaan ja keulan ilme on muutenkin koristellumpi. Austinin ja Morriksen keulat olivat nyt identtiset. Takavalojen muoto muuttui pehmeälinjaisemmaksi, sama takavalo otettiin käyttöön Austin FX4 Lontoon taksi-mallissa. Markkinoile tullessaan 1100-mallin vaihteistossa vain kolme isointa vaihdetta oli synkronoitu. 1300-mallin vaihteisto muuttui täyssynkronoiduksi vuoden 1967 lopulla, ja myös 1100-mallit saivat saman vaihteiston muutamaa kuukautta myöhemmin.
MG, Riley, Vanden Plas ja Wolseley-merkkien Mk II-versiot esiteltiin lokakuussa 1968. Samalla Rileyn mallinimeksi muutettiin yhtenäisen linjan mukaisesti 1300. Aiempi mallinimi Kestrel, oli perua itsenäisen Riley Motors Ltd:n 1930-luvun saloon-mallista. Riley 1300 Mk II-mallin valmistus lopetettiin heinäkuussa 1969, samalla se merkitsi Riley-nimisten autojen valmistuksen loppumista.
Vuoden 1969 Lontoon autonäyttelyssä esiteltiin uutuutena Austin / Morris 1300 GT. Autossa oli sama kahdella kaasuttimella varustettu 1275 cc moottori kuin MG 1300:ssa. Lisäksi maski oli musta, kyljessä kulki musta koristelista ja autossa oli musta vinyylikatto. Austin / Morris 1300 GT-mallien ajokorkeutta oli hieman pudotettu vakiomalleihin verrattuna. Tämä oli tehty laskemalla Hydrolastic-josituksen nestepainetta 15,5 barista 14,1 bariin.
Vuoteen 1970, huolimatta siitä, että sitten ensiesittelynsä mallistoon oli tehty hyvin vähän uudistuksia, se oli pitänyt myyntitilastojen kärkipaikkoja Britanniassa hallussaan. Tämä vuosi oli kuitenkin koko malliston kannalta käänteentekevä, ADO16-mallit putosivat TOP-10 -listan ulkopuolelle ensi kertaa lähes kymmeneen vuoteen. Kun kahdes miljoonas ADO16 valmistui, heinäkuun lopussa vuonna 1971, auton Morris-merkkisten versioiden valmistus lopetettiin. Näin saatiin tilaa sekä mallistossa että näyttelyhuoneissa uudelle Morris Marinalle.
Mallin historia ja kehitys > Mk III (1971–1974)

Mk III-mallit esiteltiin syyskuussa 1971. Kun ensimmäinen Morris 1100 esiteltiin vuonna 1962, BMC asetti tavoitteeksi että ADO16 pysyisi valmistuksessa ainakin kymmenen vuoden ajan. Jälkikäteen tarkasteltuna, yhtiötä 1960-luvulla kohdanneitten talousvaikeuksien ja rakennemuutosten valossa tämä oli kaukonäköinen suunnitelma. BMC:n yhdistyessä Leyland Motorsin kanssa vuonna 1968, sen mallisto oli pahasti ikääntynyttä. Etuvetoinen ADO16 oli vielä kymmenen vuoden ikäisenäkin moderni, koska monet kilpailevat merkit valmistivat tuolloin etumoottorisia ja takavetoisia autoja. Kuitenkin autojen koko oli kymmenessä vuodessa kasvanut ja nyt ADO16 kuului paremminkin pienten kuin keskikokoisten perheautojen luokkaan. Mallistoa ruvettiin  asteittain karsimaan ja MG 1300 pudotettiin pois valikoimasta vuonna 1971, Wolseley 1300 vuonna 1973. ADO16:n seuraajaksi suunnitellun Austin Allegron, ja sisarmalli Vanden Plas 1500:n, valmistus alkoi vuonna 1973 mutta ADO16:a valmistettiin vielä vuoden ajan rinnan uuden tulokkaan kanssa. Viimeinen Britanniassa valmistettu ADO16, Vanden Plas Princess 1300, lähti tehtaalta heinäkuun 19. päivänä vuonna 1974.
ADO16 Suomessa

Koska BMC:llä oli omat myynti- ja huolto-organisaationsa Austinille ja entisille Nuffield-organisaation merkeille, siitä seurasi, että myös Suomen markkinoilla BMC ADO16:lla oli kaksi maahantuojaa. Austin-merkkisiä autoja toi maahan Oy Veho Ab ja Morris- ja MG-merkkisiä Oy Voimavaunu Ab.
Suurin osa Voimavaunun kautta maahantulleista autoista oli Morriksia, mutta myös MG:tä tuotiin jonkin verran. Voimavaunulla oli tapana tuoda maahan ainakin yksi kappale jokaista edustamaansa merkkiä ja mallia, joten on oletettavaa, että paremmin varustellut mallit Riley, Wolseley ja Vanden Plas ADO16:t ovat käyneet Suomessa ainakin näytillä.
Vehon käyttämä mainostoimisto lanseerasi Austin 1100-mallille nimen Maileri, Voimavaunun Morris ei saanut sitä markkinoinnissaan käyttää. Nimi oli kuitenkin niin onnistunut, että kansan suussa kaikki ADO16:t olivat Mailereita, merkistä riippumatta. Moni myös piti nimeä tehtaan antamana mallinimenä, vaikka se oli puhtaasti suomalainen keksintö eikä ollut käytössä muilla markkina-alueilla.
Tekniikan Maailma -lehden numerosta 15/1964 on MG 1100:n koeajo ja seuraavat suoritusarvot:
Huippunopeus 137,1 km/h
Kiihtyvyys 0 – 400 m 21,7 s
Polttoaineenkulutus 10,7 l / 100 km
Helsingin Sanomien Jukka Miettinen kirjoitti syksyllä 1971 Austin/Morris 1100/1300:n sisältäneen vielä uutena MkIII-versionakin muutamia ”raivostuttavia” suunnitteluvikoja: istuinten jousitus kuoleentuu pian, niitä on vaikea säätää, istuinverhoilu on yhä vinyyliä, kojelaudan säätimiin on vaikea ulottua turvavöissä, ohjaamon tuuletus ei toimi ja pissapoika ruiskuttaa puolet vedestä pyyhkimien varsiin.
Aiheesta muualla

Kuvia tai muita tiedostoja aiheesta BMC ADO16 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Austrheim

Austrheim on kunta Vestlandin läänissä Norjassa. Austheimin kunta perustettiin vuonna 1910, kun se erotettiin Lindåsin kunnasta. Fedjen kunta erotettiin Austrheimista vuonna 1947. Vuoden 2022 alussa Austrheimissa oli 2 889 asukasta.
Talous

Norjan suurin öljynjalostamo ja Euroopan toiseksi vilkkain öljysatama Mongstad sijaitsee Austrheimin ja Alverin rajalla.
Nähtävyydet

Norjan mantereen läntisin piste Vardetangen sijaitsee Austrheimissa.
Tunnettuja henkilöitä

Kornelius Bergsvik (1889–1975), poliitikko ja ministeri
Glen Alvelais

Glen Alvelais (s. 22. helmikuuta 1968) on yhdysvaltalainen heavy metal -kitaristi San Franciscon lahden alueelta. Alvelais oli Forbiddenin soolokitaristi. Hän on soittanut myös Testamentissa ja kirjoittanut kitarasooloja Tenetille.
Alvelais erosi Forbiddenista vuonna 1989, vuosi Forbidden Evil -debyyttilevyn julkaisun jälkeen. Alvelais järjesti vuonna 2008 Forbiddenin paluun mutta heinäkuusta 2009 lähtien hän ei kuulu enää yhtyeen kokoonpanoon.
Barack Obama vanhempi

Barack Hussein Obama (18. kesäkuuta 1936 − 24. marraskuuta 1982) oli kenialainen vanhempi valtionvirkamies ja ekonomisti, jonka poika on Yhdysvaltain 44. presidentti Barack Obama. Nuorempi Obama on kirjoittanut isästään kirjan Unelmia isältäni (Dreams from My Father).
Beginnings: The Lost Tapes 1988–1991

| Beginnings: The Lost Tapes 1988–1991 2Pac |
| --- | --- | --- |

Kokoelmalevyn tiedot
 Äänitetty : 1988–1991
 Julkaistu: 12. kesäkuuta 2007
 Formaatti: CD
 Tuottaja(t): Chopmaster J
 Tyylilaji: rap
 Kesto: 42.57
 Levy-yhtiö: Koch
2Pacin muut julkaisut
| Pac’s Life 2006 | Beginnings: The Lost Tapes 1988–1991 2007 | Nu-Mixx Klazzics Vol. 2 2007 |
Beginnings: The Lost Tapes 1988–1991 on postuumisti julkaistu albumi Tupac Shakurilta. Albumi sisältää Shakurin ensimmäisiä nauhoituksia vuodesta 1988 alkaen. Albumin kappaleet julkaistiin alun perin jo vuonna 2000 The Lost Tapes nimisellä albumilla, mutta sitä ei laskettu markkinoille oikeudellisesti pätevällä tavalla joten albumi vedettiin pois. Albumi sisältää 10 kappaletta jossa mukana on Shakurin ensimmäinen rap-ryhmä, mukaan lukien myös Shock G ja Humpty Hump Digital Undergroundista. Albumin tuotannosta vastaa Digital Undergroundin jäsen Chopmaster J.
Kappaleet

Panther Power – 4.36
The Case of the Misplaced Mic – 2.34
Let Knowledge Drop – 3.37
Never Be Beat – 5.33
A Day in the Life – 4.55
My Burnin' Heart – 6.25
Minnie the Moocher – 4.19
The Case of the Misplaced Mic, Pt. 2 – 2.40
Static Mix, Pt. 1 – 4.19
Static Mix, Pt. 2 – 3.59
Arvostelut

AllMusic:
Barabinsk

| Barabinsk |
| --- | --- |

 fiBarabinsk 
 55°21′N, 78°21′E 
Aikavyöhyke:  Krasnojarskin aika
Väkiluku 1897, 1926, 1931, 1959, 1967, 1970, 1979, 1989, 1992, 1996, 1998, 2001, 2002, 2003, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020 ja 2021:  1 900 , 9 800 , 14 600 , 40 878 , 38 000 , 37 274 , 37 286 , 36 501 , 36 400 , 36 600 , 36 500 , 36 200 , 32 501 , 32 500 , 31 700 , 31 200 , 31 173 , 30 400 , 30 409 , 30 394 , 30 400 , 30 142 , 29 895 , 29 714 , 29 530 , 29 307 , 29 122 , 28 941 , 28 786 , 28 704  ja 27 648 
Barabinsk (ven. Бара́бинск) on kaupunki Novosibirskin alueella Venäjällä. Vuonna 2020 Barabinskissä oli 28 704 asukasta. Barabinsk sijaitsee 315 kilometrin päässä Novosibirskistä. Kaupunki on Barabinskin alueen hallintokeskus. Barabinsk on perustettu vuonna 1893.
Aiheesta muualla

Kuvia tai muita tiedostoja aiheesta Barabinsk Wikimedia Commonsissa
Tietoa Barabinskistä Mojgorod-sivustolla (venäjäksi)
Bellamy Brothers

The Bellamy Brothers, 2013.
(The) Bellamy Brothers on yhdysvaltalainen country-duo. Sen muodostavat kaksi floridalaista veljestä, David (s. 16. syyskuuta 1950) ja Howard Bellamy (s. 2. helmikuuta 1946), jotka nousivat maineeseen 1970-luvulla ja ovat toimineet yhtämittaisesti siitä lähtien.
Bellamyn veljekset olivat jo lapsina tekemisissä säveltaiteen kanssa. He opiskelivat Floridan yliopistossa, David pääaineenaan psykologia ja Howard eläinlääketiede. Ensimmäisen konserttinsa he pitivät isänsä kanssa vuonna 1968. Jim Stafford päätti levyttää Davidin kirjoittaman kappaleen "Spiders and Snakes", joka nousi Top 5:een. Bellamyt muuttivat ansaitsemillaan varoilla Los Angelesiin Kaliforniaan.
Bellamy Brothers sai levytyssopimuksen Curb Recordsille vuonna 1975. "Let Your Love Flow" nousi menestykseksi pian sen jälkeen. Muihin hitteihin kuuluu Grammyllä palkittu "If I Said You Had a Beautiful Body (Would You Hold It Against Me)" (1979).
The Bellamy Brothersin suosio jatkui jonkin aikaa 1980-luvulla. Yhtye siirtyi vuonna 1991 Atlantic Recordsille ja perusti pian oman levy-yhtiön Bellamy Recordsin. Vuonna 1999 albumi Lonely Planet julkaistiin Blue Hat Recordsin kautta. He ovat 2000-luvun kuluessa palanneet Curb Recordsin esiintyjiksi, ja albumi Jesus Is Coming ilmestyi 2007.
Austrian Football League

| Austrian Football League |
| --- | --- |
Laji:  Amerikkalainen jalkapallo
Maa(t):   Itävalta  Tšekki
Perustettu:  1984
Joukkueita:  8
Hallitseva mestari:  Danube Dragons
Eniten mestaruuksia:  Vienna Vikings (15)
Alempi taso:  I-divisioona
Sivusto:  Liiton sivut
Austrian Football League eli AFL on amerikkalaisen jalkapallon korkein sarjataso Itävallassa. Sarjaa on pelattu vuodesta 1984 lähtien ja nykyisin sitä pelaa kahdeksan joukkuetta, joista yksi on Tšekistä. Sarjan mestaruusottelu on nimeltään Austrian Bowl.
Joukkueet 2024

AFC Rangers
Danube Dragons
Graz Giants
Prague Black Panthers
Salzburg Ducks
Swarco Raiders Tirol
Telfs Patriots
Vienna Vikings
Mestarit

| 0 | 1 | 2 | 3 | 4 |
| --- | --- | --- | --- | --- |
|  1984: Salzburg Lions  1985: ei pelattu  1986: Graz Giants  1987: Graz Giants  1988: Graz Giants  1989: Salzburg Lions  1990: Graz Giants  |  1991: Graz Giants  1992: Graz Giants  1993: Feldkirch Oscar Dinos  1994: Vienna Vikings  1995: Graz Giants  1996: Vienna Vikings  1997: Graz Giants  1998: Graz Giants  1999: Chrysler Vikings  2000: Chrysler Vikings  |  2001: Chrysler Vikings  2002: Chrysler Vikings  2003: Chrysler Vikings  2004: Papa Joe's Tyrolean Raiders  2005: Chrysler Vikings  2006: Swarco Raiders Tirol  2007: Dodge Vikings Vienna  2008: Turek Graz Giants  2009: Raiffeisen Vikings Vienna  2010: Danube Dragons  |  2011: Swarco Raiders Tirol  2012: Raiffeisen Vikings Vienna  2013: Raiffeisen Vikings Vienna  2014: Raiffeisen Vikings Vienna  2015: Swarco Raiders Tirol  2016: Swarco Raiders Tirol  2017: Dacia Vikings Vienna  2018: Swarco Raiders Tirol  2019: Swarco Raiders Tirol  2020: Dacia Vikings Vienna  |  2021: Swarco Raiders Tirol  2022: Danube Dragons  2023: Danube Dragons  |
Aiheesta muualla

Kuvia tai muita tiedostoja aiheesta Austrian Football League Wikimedia Commonsissa